  Анжелика Тихонова корреспондент 14-тӥ тулыспалэ Удмуртиысь куасэн бызьылӥсь Александр Ившин юниоръёс пӧлын дуннелэн чемпионэз луиз. Юниоръёс но 23 аресозь егитъёс пӧлын куасэн бызьылонъя дуннелэн чемпионатэз Финляндиысь Вуокатти карын ортчиз. Со сярысь элькун тӧролэн но кивалтэтлэн пресс-службазы ивортӥз. Якшур-Бӧдья ёросысь спортсмен классика амалэн масс-стартын вормиз. Со быдэс сюресэз нырысетӥ мынӥз но 30 иськемез 1 час 21 минут 22,2 секунд ӵоже ортчиз. Кыкетӥ Германиысь Ян-Фридрих Дуркс вуиз. Куинетӥ – Финляндиысь Александр Стальберг.  Тегъёс: Спорт Удмуртия Россия куасэнбызьылон Якшур-Бӧдья  